Polîsan serê sibayî Amed de eşt keyeyê Vervatoxa Têgêrayîşê Cinîyan ê Azadan (TJA) Ayşe Gokkan ser û a destbend kerde. Ame parekerdene ke Ayşe Gokkan çarçewa tehqîqatêkê Serdozgerîya Komare ya Mêrdînî de ameye destbendkerdene.
Dîya zanayene ke Ayşe Gokkan do bêra berdene bi Mêrdîn.
Adana de zî polîsan çarçewa tehqîqatê Serdozgerîya Komare ya Adana eşt keyeyanê xeylêk kesan ser û dest na materyalanê dîjîtalan ser. Sereştişan de nêweşê KOAHî Bedrî Altan, Çetîn Altan û 3 kesê ke nameyê înan nêzanîyenê, ameyî destbendkerdene.
Destbendkerdeyî ameyî berdene bi Mudirîya Asayîşî ya Adana.
